Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 415

2. (a) A Felek a Végrehajtó Testület ülésein kötelesek folyamatosan felülvizsgálni a jelen Jegyzõkönyvben vállalt kötelezettséget, beleértve: (i) Kötelezettségeiket a 7. cikk 5. bekezdésében leírt, számított és nemzetközileg harmonizált kibocsátás csökkentési hányadukkal összefüggésben; (ii) A kötelezettségek és a jelen Jegyzõkönyv céljainak elérése felé tett haladás megfelelõségét; (b) A felülvizsgálat során számításba kell venni a savasodás, az eutrofizáció és a fotokémiai szennyezés hatásaira vonatkozó elérhetõ legjobb tudományos ismereteket, beleértve a vonatkozó egészségügyi hatásokat, kritikus szinteket és terheléseket, az integrált értékelés modellezés fejlõdését és tökéletesítését, a technológiai fejlõdést, a változó gazdasági feltételeket, a kibocsátások és csökkentési technikák adatbázisán végzett fejlesztéseket, különösen az ammónia és az illékony szerves vegyületek tekintetében, valamint a kibocsátási szintekre vonatkozó kötelezettségek teljesítését; (c) A felülvizsgálatokkal kapcsolatos eljárásokat, módszereket és ütemezést a Felek határozzák meg a Végrehajtó Testület ülésén. Az elsõ felülvizsgálatnak a jelen Jegyzõkönyv hatálybalépését követõ egy éven belül kell elkezdõdnie.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes